CELEX: 62020TN0225
Language: el
Date: 2020-04-17 00:00:00
Title: Υπόθεση T-225/20: Προσφυγή της 17ης Απριλίου 2020 — FJ κ.λπ. κατά ΕΥΕΔ

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/17
            
         
      Προσφυγή της 17ης Απριλίου 2020 — FJ κ.λπ. κατά ΕΥΕΔ
      (Υπόθεση T-225/20)
      (2020/C 247/25)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: FJ και 7 άλλοι προσφεύγοντες (εκπρόσωπος: J.-N. Louis, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης
      
         Αιτήματα
      
      Οι προσφεύγοντες ζητούν από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής περί εκδόσεως του εκκαθαριστικού σημειώματος μισθοδοσίας των προσφευγόντων για τον μήνα Ιούνιο του 2019 καθόσον σε αυτό εφαρμόζονται, για πρώτη φορά, νέοι διορθωτικοί συντελεστές επί των αποδοχών τους, με αναδρομική ισχύ από 1ης Αυγούστου 2018,
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής οι προσφεύγοντες προβάλλουν δύο λόγους ακυρώσεως.
      
                  1.
               
               
                  Με τον πρώτο λόγο προβάλλονται παράβαση των άρθρων 64 και 65 του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης (στο εξής: ΚΥΚ), παραβίαση της αρχής της ίσης μεταχείρισης και πρόδηλη πλάνη εκτιμήσεως. Οι προσφεύγοντες θεωρούν, συναφώς, ότι η καθής δεν τους παρέσχε στοιχεία από τα οποία να μπορούν να κατανοήσουν όχι μόνον τη μείωση του διορθωτικού συντελεστή που εφαρμόζεται στις αποδοχές τους, αλλά και την εφαρμογή με αναδρομική ισχύ που συνεπάγεται ιδιαίτερα μεγάλη επιβάρυνση.
               
            
                  2.
               
               
                  Με τον δεύτερο λόγο ακυρώσεως προβάλλονται παράβαση του άρθρου 85 του ΚΥΚ, παραβίαση της αρχής της ασφάλειας δικαίου και παράβαση του καθήκοντος αρωγής. Οι προσφεύγοντες διατείνονται ότι δεν μπορούσαν να προβλέψουν τη σημαντικότατη μείωση του διορθωτικού συντελεστή που εφαρμόζεται στις αποδοχές τους, για την περίοδο αναφοράς, με αναδρομική ισχύ. Κατά την άποψή τους, εφόσον δεν πληρούνται οι προϋποθέσεις του άρθρου 85 του ΚΥΚ, η Επιτροπή δεν μπορεί να τους ζητήσει επιστροφές από τις αποδοχές πολλών μηνών, συνεπεία της αλλαγής του διορθωτικού συντελεστή με αναδρομική ισχύ.